கேள்வி: தபன் மிஸ்ரா - ஆரம்ப வாழ்க்கை பற்றி தகவல் சொல்.
பதில்: தபன் மிஸ்ரா, 1961 ஆம் ஆண்டு ஒடிசாவில் ராயகடா என்ற ஊரில் தந்தை சித்தேஷ்வர் மிஸ்ரா மற்றும் தாய் கமலா மிஸ்ரா ஆகியோருக்குப் பிறந்தார். கொல்கத்தாவின் ஜாதவ்பூர் பல்கலைக்கழகத்தில் 1984 ஆம் ஆண்டில் மின்னணுவியல் மற்றும் தொலைத்தொடர்பு பொறியியலில் பட்டம் பெற்றார்.
கேள்வி: தபன் மிஸ்ரா - தொழில் என்பது என்ன?
பதில்: இவர் எண்ணியல் வன்பொருள் பொறியியாளராக தனது தொழில் வாழ்க்கையைத் தொடங்கினார் மற்றும் விண்வெளிப் பயன்பாடுகள் மையம் நுண்ணலை ரிமோட் உணர்தல் பேலோடுகளின் ஆராய்ச்சியில் ஈடுபட்டார். 1995-1999 ஆம் ஆண்டில் IRS-P4 க்கான பல-அதிர்வெண் ஸ்கேனிங் நுண்ணலை ரேடியோமீட்டர் (MSMR) பேலோடு முறைமை என்ற தலைப்பில் பொறியியல் மேலாண்மை செய்தார். இவர் RISAT-1 இன் சி-பேன்ட் செயற்கை துளை ரேடார் வளர்ச்சி மற்றும் வடிவமைப்பில் ஈடுபட்டிருந்தார். 1990 ஆம் ஆண்டில் ஜெர்மன் ஏரோஸ்பேஸ் ஏஜென்சியில் ஒரு விருந்தினர் விஞ்ஞானி என்ற முறையில் செயற்கை துளை ரேடா தரவரிசை நிகழ்நேர செயலாக்கத்திற்கு ஒரு படிமுறை எழுதினார். இவர் ஓசியன்சாட்-1 இன் பல-அலைவரிசை ஸ்கேனிங் நுண்ணலை ரேடியோமீட்டர் கருவியின் வளர்ச்சியுடனும், ஸ்கேனிங் இசுகாட்டெரோமீட்டர் Scatterometer ஓசியன்சாட்-2 என்ற திட்டங்களில் பங்கேற்றார். 2015 ஆம் ஆண்டு பிப்ரவரி மாதம் இயக்குநராக நியமிக்கப்படுவதற்கு முன்னர் விண்வெளிக் கருவி மையத்தின் மைக்ரோவேவ் ரிமோட் சென்சிங் பகுதியின் துணை இயக்குநராகப் பணியாற்றினார். பின்னர் விண்வெளிப் பயன்பாடுகள் மையத்தின் இயக்குநரின் பதவியில் இருந்து விலகி இந்திய விண்வெளி ஆராய்ச்சி நிறுவன தலைவர் தலைவர் கைலாசவடிவு சிவன் மூத்த ஆலோசகராக ஜூலை 2018இல் நியமிக்கப்பட்டார்.
கேள்வி: தபன் மிஸ்ரா - அங்கீகாரம் என்பது என்ன?
பதில்: 2004 ஆம் ஆண்டில் இவர் விக்கிரம் சாராபாய் ஆராய்ச்சி விருது மற்றும் 2008 ஆம் ஆண்டில் இஸ்ரோ மெரிட் விருது பெற்றார். 2007 ஆம் ஆண்டில் இந்திய தேசிய கழகப் பொறியாளரகத் தேர்ந்தெடுக்கப்பட்டார். மேலும் 2008 ல் சர்வதேச விண்வெளி ஆராய்ச்சிக் கழகத்தின் அங்கத்துவ உறுப்பினராகத் தேர்ந்தெடுக்கப்பட்டார். இரண்டு கண்டுபிடிப்புகளுக்கு காப்புரிமைகள், ஆறு கண்டுபிடிப்புகளுக்கு நிலுவையிலுள்ள காப்புரிமைகளை வைத்திருக்கிறார். இவருக்கு ஐந்து ஆராய்ச்சி கட்டுரைகளின் பதிப்புரிமைகள் மற்றும் இருபத்தி ஐந்து ஆராய்ச்சி கட்டுரைகளின் பத்திரிகைகளும் உள்ளன.